	Разбрах, че това е духовната група на Мая, и, веднага щом го осъзнах, започнах да получавам поток от интуитивна информация. Отново Рождената й визия се разгърна пред очите ми, висшият промисъл, който я бе накарал да се роди тъкмо в това семейство, заболяването на майка й, породило интереса и към медицината, и по-специално към връзката между съзнание и тяло. И сега тази среща. Ясно чух, че никоя група не може да постигне пълната си творческа сила, докато не се очисти съзнателно от миналите наслоения, за да повдигне нивото на енергията си.